Diari Oficial de la Generalitat Valenciana


Sumari del DOGV 6343, del 30-08-2010 (2010/8583)

Notificació de la sentència dictada en el judici de mesures fills extramatrimonials contenciós número 467/2009.
---------------------------------------------------------------------------------------------------------------

### Dades del document

Número de DOGV
:   6343

Data del DOGV
:   30-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8583


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de mesures fills extramatrimonials contenciós número 467/2009. [2010/8583]  
Mesures de fills i filles extramatrimonials contenciós 000467/2009   
Part demandant: Carmen Lidia Elisei.  
Part demandada: Alexandru Petruscu.  
Sobre: altres contenciosos (processos de família).  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma parcial la demanda presentada pel procurador dels tribunals Manuel Martínez Rico, i assistit pel lletrat González Botella, contra Alexandru Petrescu, en rebel·lia processal, i dispose les mesures següents:  
Primer. La guarda i custòdia del fill menor, Philipp Alejandro Petrescu, nascut el 6 de setembre de 2001, s'atribueix a la mare. La pàtria potestat la compartiran ambdós progenitors, els quals l'executaran de manera conjunta en benefici seu, i s'obligaran a adoptar de mutu acord totes les decisions de transcendència que li afecten, i de manera especial aquelles relatives a la seua salut, educació i formació.  
Queden excloses d'aquesta norma aquelles decisions que pel seu caràcter urgent no permeten la consulta a l'altre progenitor, les quals seran adoptades per aquell amb qui es troben els menors en cada moment.  
Segon. Alexandru Petrescu abonarà al seu fill, a través de sa mare, una pensió alimentària de tres-cents euros/mes (300 euros/mes), l'import de la qual s'actualitzarà anualment de conformitat amb les variacions que experimente l'índex de preus al consum o un altre índex oficial que el substituïsca, i es farà efectiu de bestreta, dins dels cinc primers dies de cada mes, i l'ingressarà al compte corrent que a aquest efecte designe la mare.  
Tercer. Ambdós progenitors contribuiran a mitges en el pagament de les despeses extraordinàries, en la forma i amb el contingut especificat en el fonament de dret tercer.  
Quart. No pertoca, en aquest moment, l'establiment d'un règim de visites a càrrec del pare i a favor del fill menor; sense perjudici del que es poguera disposar ulteriorment.  
No es fa un pronunciament exprés sobre les costes causades.  
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació per a davant l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència, que jutjant definitivament en primera instància, pronuncie, mane i firme».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 y 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació.   
Torrevieja, 20 de juliol de 2010.- La secretària judicial: Ana María Lacalle Espallardo.